Samarbeidet med KDP og den stadig mere åpenbare korrupsjonen som kom partitoppene og deres familier til gode, førte i 2006 til at PUKs nestleder, Nawshirwan Mustafa, forlot partiet. Han stilte seg i 2008 i spissen for et nytt opposisjonsparti kalt Gorran (forandring). Ved regionalvalgene sommeren 2009 tok Gorran omkring halvdelen av PUKs stemmer, og fikk flertall i byen og provinsen Suleimania.